Ekde kiam hispanoj alvenis al nia lando, en la jaro 1498, komenciĝis interesa sinkretismo inter la indiĝena kaj la hispana kulturoj ĝis fariĝi en la aktuala kulturo kiun ni havas nun. Ekde manĝaĵoj ĝis nia vestmaniero ni montras spurojn de la originala hispankulturo. Nia muziko ankaŭ havas tiujn hispanajn spurojn, ĉar eĉ la Kvatro (venezuela tradicia muzikinstrumento) estas la rezulto de la hispana gitaro.

Laŭ indiĝena legendo, hispanoj alportis siajn muzikilojn al ĉi tiu lando. Ili ĉiam ludadis dum ĉiuj noktoj apud indiĝenoj kiuj vidis tiun strangan sed sonoran muzikilon. Ili ŝatis ĝiajn sonojn kaj pro tio ili volis fari iun samkiel hispana gitaro. Hispandomoj ĉiam estis malproksime al indiĝendomo kaj indiĝenoj alproksimiĝis sufiĉe por vidi la formon de la gitaro; pasis multaj jaroj, kaj ili faris muzikilon kun la gitarformo sed pli malgranda ol la originala, kordoj estis faritaj el naturaj kordoj sed ili estis malfortaj, poste ili uzis bestintestojn ĝis la invento de la nilonaj kordoj. La nova muzikilo kreita por la indiĝenoj ne havis ses kordoj kiel la hispana gitaro, ĝi havis kvar kordojn; eble pro tio la nova muzikilo estis nomita “Kvatro”.

Dum multaj jaroj ĉion evoluis, eĉ muzikiloj. Nia Kvatro ankaŭ evoluis pro sia uzo. Iom post iom la formo por ludi la Kvatron ŝanĝiĝis kaj nuntempe ekzistas diversmanieroj ludi ĝin; oni ludas Kvatron kun “rasgeo ” kaj aliaj personoj ludas ĝin kun “punteo “. Ambaŭ estas diversmanieroj por ludi ĉi tiun muzikilon.

Klaku ĉi tie por vidi venezuelan kvatron-ludiston Rafaelo Brito.